Першымі наведвальнікамі выставы сталі школьнікі. Для іх матэрыялы экспазіцыі – значная дапамога ў вывучэнні гісторыі, тым больш што сляды Вялікай Айчыннай праляглі і праз зэльвенскую зямлю. Наш пасёлак і раён доўгі час знаходзіліся ў эпіцэнтры тых далёкіх падзей. На досвітку 22 чэрвеня нямецкія самалёты нанеслі ўдар па чыгуначнай станцыі ў Зэльве, вайсковых часцях, якія былі размешчаны каля вёсак раёна. А ўжо праз некалькі дзён уся Зэльвеншчына была акупіравана ворагам. У раёне дзейнічалі падпольныя райкамы КП(б)Б і ЛКСМБ, партызанская брыгада “Перамога”. Праз райцэнтр праходзіла лінія фронту, а ў ліпені 1944 года разгарнуліся жорсткія баі за вызваленне роднага краю. У баях за Зэльву за-гінулі сотні землякоў.